Suomennos: Pertti Rautomaa www. ordiovision. com
Hei, pikkuinen. Mitä kuuluu?
Onko Maggiekin täällä?-Hei, Maggie!
Näytitkö Maggielle taloa? Mitä mieltä hän oli?
Tykkäsikö hän siitä?
Hei, Sue Q!
Näytät upealta. - Miksi olet niin mairea?
Mairea?
Hienoja sanoja. Niinkö puhutaan Roomassa, Pariisissa, Berliinissä?
Jossain?
Hei.
Anteeksi. Aloitetaan alusta.
Hyvää huomenta ja tervetuloa meidän taloomme.
Olet surkea näyttelijä. - Niin, enkö olekin?
Siksi teen elokuvia, en näyttele niissä.
Miten muutto sujuu? - Hyvin. Laatikoita on lukematon määrä.
Mutta mitä enemmän saan niitä pois, sitä paremmin menee.
Täytätkö talon samalla roinallasi? - Se tekee siitä kodin.
Etkö halunnut uuden alun? - Joo, no...
Sellaiselle, joka yrittää paeta menneisyyttään...
Paeta mitä?
Ei ole hyvä katsella samoja valokuvia samoissa paikoissa kuin aiemmin.
Hetkinen. Minulla kesti sekunnin katua kutsumistasi tänne.
Hei, pikku prinsessani!
Oletpa kasvanut sitten viime näkemän.
Siitähän on vain 3-4 kuukautta?
Anteeksi, unohdin. - Hei, Maggie. Mitä kuuluu?
Et taida kasvaa koskaan.
Menisitkö leikkimään Maggien kanssa hetkeksi, niin puhun tätisi kanssa?
Voisitko kerrankin olla olematta narttu?
Mitä saisi olla? - Kahvi?
Tulee.
Saanko...? - Kyllä, saat.
Poltatko nykyään hammastikkuja?
Nämä ovat mentolia. Paljon parempia kuin paska, jota sinä poltat.
Oletko lopettanut kokonaan? - Itse asiassa...
Näetkö tämän? Viimeinen tupakka-aski.
Siinä on yksi savuke.
Poltin 2,5 askia päivässä Helenin kuoltua.
Se oli rankkaa aikaa.
Kauanko Jennifer on ollut tuollainen?
Millainen? - Luoja, Craig! Tuollainen!
Hän ei puhu, leiki eikä juokse ympäri taloa.
Hänen katseessaan ei ole kipinää ja hänen paras ystävänsä on räsynukke.
Hänellä on minut.
Hänellä on minut ja hänellä voi olla myös sinut.
Miten töissä menee? - Hyvin.
Kuvasin häät tässä kuussa. Ensi kuussa on musiikkivideo.
Työ, Craig.
Olen kolme päivää viikossa töissä varastossa ja viikonloppuisin.
Puran tavaroita tyyppien kanssa. - Craig!
Hyviä tyyppejä, ja opin espanjaa.
Minä pärjään! - Tietenkin.
Mutta täällä on pieni enkeli, joka ansaitsee jotain parempaa.
Hän tarvitsee ammattiapua. Hän on 10v ja hänen pitäisi olla iloinen.
Herrajumala!
Minä tarvitsen apua, Sue Q! Tarvitsen epäammattimaista apua.
On helppo pyytää apua, mutta sitä ei ole yhtä helppo antaa.
Et ole käynyt isän luona aikoihin. Et edes tunnistaisi häntä.
Olet nähnyt Jenniferin.
Hän tapasi sanoa kyllä ja ei. Hän tapasi puhua.
Nyt hän ei puhu ollenkaan. Hän kommunikoi vain piirustuksillaan.
Piirustuksilla? - Hän näkee myös näkyjä.
Menin kouluun ja puhuin opettajien ja naislastenlääkärin kanssa.
Mitä he sanoivat? - Että se on normaalia.
On normaalia, että pieni lapsi personoi pelkojaan.
Etenkin niin kauan äidin menetyksen jälkeen. Tyhjä tila luo aaveita.
Se on kai normaalia.
Herrajumala!
Se, mitä hän näki...
Hän on pikkutyttöni. Luulen tietäväni, miltä hänestä tuntuu.
En kestä sitä enää.
Yritän tehdä asiat normaaleiksi, mutta en saa unta.
Kun sitten nukahdan, näen painajaisia.
Olen kyllästynyt kuulemaan oman ääneni kaikuvan täällä.
Haluan vain unohtaa ja jatkaa eteenpäin.
Tarvitsen apuasi.
Näytä ne piirustukset.
Ei tämä vaikuta niin drastiselta, Craig.
Koulu on oikeassa. Hän on järkyttynyt ja peloissaan.
Näin hän ilmaisee "sisäisen hirviönsä".
Niin.
Niinhän he sanovat. Se on normaalia.
Haluan uskoa sen.
Mutta...
En tiedä, olen vain niin väsynyt.
Mutta voisitko jäädä pariksi päiväksi?
Meidän kummankin vuoksi.
Täällä taitaa olla kaksi vakoojaa, jotka vakoilevat meitä.
Kuule. Olen maailman paras vakooja ja opetan sinulle kaikki salaisuuteni.
Mene yläkertaan. Leikitään myöhemmin piilosta. Minä lupaan.
Oletko varma, että muuttaminen oli oikea teko?-Olen.
Olin tulossa hulluksi. - Se ei näytä auttaneen.
Anteeksi. Jos minulta kysyt, en olisi sinuna huolissani piirustuksista.
Mutta ole kiltti ja etsi keino, jolla saat hänet taas hymyilemään.
Tarkoittaako tuo "ei"? - Että asuisin täällä pari päivää?
Kyllä, se tarkoittaa ei.
Kuule, Sue Q.
Meillä oli hauskaa tänään.
Sait hänet tosi iloiseksi.
Kuin oikea perhe.
Tarvitsemme sinua. Me kumpikin.
Olen aina tukena. Jenniferille.
Selvä. Hei sitten.
Hei.
Kulta. Ole kiltti...
Kaikki muuttuu paremmaksi pian.
Onko sinulla jano?
Jenny. Älä jätä lelujasi lojumaan ympäriinsä. Okei?
Varsinkaan likaiselle ullakolle. Minun pitää korjata ovi.
Minulla ei ole edes avainta siihen.
Voinhan luottaa sinuun?
Kaunista! Kaunista!
Yksinäsi, kulta.
Et näe, ethän? Siinä se on!
Taidat tykätä katsoa videoita.
Minäkin haluan katsoa niitä. Katsotaanko yhdessä?
Ja niin alkoi taru nuoresta Orfeuksesta, Traakian prinssistä.
Ei Kharon eivätkä kauheat hirviöt voineet estää häntä-
syleilemästä rakastaan.
Yhdellä sanalla hän vangitsi jokaisen häntä kuunnelleen sielun.
Sen vuoksi lapset kaikkialla maailmassa-
kuulevat yhä hänen äänensä kaikuvan korvissaan.
Sinä... sinä... voit... voit... kuulla... kuulla... sen... sen... myös... myös.
Nuku hyvin, ei painajaisia.
Sammutan lampun, niin ettei kukaan näe sinua. Jooko?
Olen täällä, Craig.
Craig, et voi paeta itseltäsi.
Jennifer?
Jennifer!
Mitä helvettiä?
Hei.
Olitpa keskittynyt. En kai pelästyttänyt sinua?
Näytä minulle se piirustus. Ole kiltti, Jenny. Näytä piirustus.
Ole kiltti, Jenny, näytä se piirustus.
Anna piirustus minulle.
Tämän pitää loppua. Emme voi jatkaa näin.
Tule.
Onko täällä hirviö?
Näetkö hirviön täällä? Näetkö muuta paitsi vaatteesi?
Täällä? Onko täällä alla hirviö?
Näetkö sitä missään muualla kuin päässäsi?
Mitä näet, mikä selittää kaiken tämän?
Yritätkö pelotella isääsi?
Säikäytät minut pahanpäiväisesti. Mikä sinussa on vialla?
Et ole vakuuttunut.
Kuule... Etsitäänkö koko talo läpi?
Voimme tehdä sen. Tutkitaan sentti sentiltä.
Valaistaan joka nurkka, kunnes näet, ettei pimeässä lymyä mitään.
Ei mitään! Ei ole mitään pelättävää.
Herrajumala! Anteeksi, pikkuinen. Menetin malttini.
Anna anteeksi. Isä on...
...hermostunut.
Meillä kummallakin on rankkaa. Isä on jörö.
Maggie tietää, vai mitä?
Maggie tietää kaiken. "Jätä hänet rauhaan!"
Minullakin on ikävä äitiä. Kova ikävä.
Tehdään näin.
Jos sinä todella haluat, saat värittää kaikki piirustuksesi.
Katso oikealle. Noin.
Valmiina? Pallo tulee.
No niin. Näytä isälle taitosi.
Oikea, vasen, oikea. Potkaise se ohitseni.
Ei hassummin.
Olen nähnyt parempaa, mutta ei hassummin.
Odotahan, kun näet tämän.
Hän on ehdottomasti tyttäresi, Craig.
Jenny!
Näitkö jotain? Tule, mennään kotiin.
Et voi paeta, Craig.
Etsi tie kuningaskuntaani.
Olen täällä, isä!
Oletko varma, että etsit kaikkialta, Craig?
Voitko sanoa rehellisesti etsineesi kaikkialta?
Mistä sinä puhut, Susan?
Etsi, Craig. Etsi kaikkialta.
Varmista, että etsit kaikkialta.
Pimein nurkka on paikka, jonne pudonnut kolikko on piilotettu.
Kärsimys on ainoa keino-
herätä henkien unesta.
Katso syntiä kasvoihin ja astu kuningaskuntaasi.
Jennifer.
Olen täällä.
Voit yrittää hukuttaa totuuden valheisiin-
mutta se nousee aina takaisin pintaan.
Yhä uudelleen.
Ei.
Ei, ei Jennifer. Ei, ei.
Ei!
Hei. Saanko tulla sisälle?
Nukuitko hyvin? Ei pahoja unia?
Missä Maggie on?
Et kai ole riidellyt hänen kanssaan?
En kai löydä häntä ullakolta taas?
Oletko hukannut hänet?
Tiedätkö, missä hän on?
Minun on tavattava sinut, Susan. Minun on pakko tavata sinut.
Kyse on Jenniferistä.
Jotain outoa on tapahtunut, ja olen huolissani.
Kyllä, olen hyvin huolissani.
Hyvä. Tule sinne, sillä minä olen siellä.
Selvä, kiitos.
Anteeksi. Musta kahvi ja tee, kiitos.
Meistä tulee oikea perhe, jos jatkamme tapaamista näin.
Susan, en todellakaan kaipaa nyt sinun piruilujasi.
Olen hyvin huolissani Jenniferistä. - Olemme puhuneet tästä.
Nyt on toisin. - Mitä tarkoitat?
Tiedän, että hän on yhä sokissa.
Mutta kyse ei ole siitä.
Hän ei ole normaali, Sue Q.
Unet ja piirustukset ja piirustukset ja unet.
Hänen unensa?
Kiitos.
Hänen unensa? - En tiedä...
Luulen, että olen mennyt hänen uniinsa.-Mistä hitosta sinä puhut?
Tarkoitan, että näen ne. Voin mennä niiden sisälle.
Käsitätkö, mitä sinä sanot? - Käsitän kyllä.
En osaa selittää, mutta se on totta. Kuuntele minua.
Näen hänen unensa, jollain tavalla.
Hänen kuningaskuntansa. Näen unta... hänen kanssaan.
Näen samat hirviöt unessani.
Ja sinäkin olet siellä. Syytät minua jostakin, tyypillisesti.
Jopa unissani?
Tiedätkö, mikä on merkillisintä?
Hänkin näkee minun uneni. Voin todistaa sen.
Yksi Jenniferin unipiirustuksista. - Ja?
Hänen mielikuvituksensa, eikö?
Sano minulle, miten hän voi nähdä uneeni-
kun Helen panee Maggie-nuken pöydälle?
Tuohon! Miten?
No niin, Craig.
En usko, että Jennyssä on mitään vialla.
Ei mitään, mitä ei voi ymmärtää.
Luulen, että sinussa on jotain vialla.
Ei, kiitos.
Craig? - Talo on liian iso. Siinä syy.
Teemme näin: muutat taloon minun ja Jennyn kanssa.
Me kolme siinä pirun talossa. Sinä säästät rahaa ja hankit työn.
Voit ansaita rahaa ja mennä Pariisiin tai Lontooseen...
No niin, lopeta!
En halua suuttua, koska sinulla on selvästi rankkaa juuri nyt.
Mutta luojan tähden, Craig!
Asun mieluummin murjussa tässä paskakaupungissa kuin otan almujasi.
Susie säästää rahaa palatakseen Pariisiin.
Craig säästää terapeuttia varten. Siten hän pelastaa tyttärensä-
ja Susie ehkä lakkaa valittamasta.
Olenko väärässä, Craig? En.
En ikimaailmassa muuta luoksesi. Luuletko, että voisin herätä talossa-
jonka sinä omistat, koska jätit vanhempamme saattohoitoon?
Se on... - Älä keskeytä minua!
Tietysti vanhempamme tarjoutuivat auttamaan. Otit kiittäen vastaan sen.
Kunnostit taloa yli vuoden. Mitä tapasitkaan sanoa?
"Tästä elokuvasta tulee käännekohta. Se toteuttaa unelmani."
"Tämä elokuva on oikea tilaisuus." Voi luoja!
Olit kuin Orfeus. "Yhdellä sanalla hän vangitsi jokaisen sielun."
Jopa minä lumouduin.
Siten Orfeus maksoi unelmansa. Vanhempiensa rahoilla.
Mitä rahoille tapahtui, Craig? Mitä tapahtui elokuvallesi, unelmallesi?
Oliko se sen arvoista, että äiti kuoli yksin saattokodissa?
Suu kiinni! Tuo oli alhaista, etenkin sinulta.
Sinä ansaitset sen, Craig. Tätä sinä et ymmärrä.
Olet pelkkä mäntti.
Susie? Susie... Susie!
Anteeksi, että se kesti niin kauan, kulta. Ikävystyitkö?
Hei, pikkuinen.
Mikä hätänä?
Ota pyjamasi.
Et nuku enää yhtään yötä täällä.
Luoja tähden!
Ole niin kiltti?
No niin, pikkuinen.
Hyvää yötä.
Minä nukun tuolla.
Ei.
Mahdotonta. Mahdotonta.
Isä!
Olen täällä!
Olet pelkkä surkimus. Nain surkimuksen.
Sinä ja kauniit sanasi. Tämä on parempaa kuin sinä.
Anna ne minulle.
Surkimus. Surkimus.
Isänä, poikana, veljenä, rakasta- jana, miehenä. Surkimus, Craig!
Jennifer...
Tule tänne.
Isä! - Jennifer! Kulta.
Jennifer.
Tule tänne.
Olen täällä, isä! - Isä on tässä.
Isä on tässä, Jennifer.
Isä tässä, Jennifer.
Isä on tässä. Kaikki on hyvin.
Ei hätää.
Jenny! Jenny?
Tulit varmaan hakemaan tytärtäsi, Craig.
Tässä hän on.
Jokaisesta armonosoituksesta pitää tehdä uhraus.
Oletko valmis kärsimään?
Oletko valmis avaamaan silmäsi?
Kuka sinä olet?
Pikkuruinen sätkynukke, joka häilyy hengen ja lihan välillä.
Mitkä ovat syntisi? Ei totuutta löydettävänä.
Vain syyllisyys tunnustettavana.
Kyse on perspektiivistä.
Sano minulle, oletko mies vai pelkuri?
Ei...
Ei!
Malcolm House, Kuinka voin auttaa?
Olen Craig Summer, Henry Summerin poika.-Henry Summer... kyllä, tiedän.
Hienoa.
Ajattelin poiketa siellä ja halusin soittaa ensin.
Ajattelin poiketa katsomaan, miten isäni voi.
Voitte kysyä häneltä itse, herra Summer. Me emme ole sairaala.
Olemme yrittäneet tavoittaa teitä antamastanne numerosta, turhaan.
Anteeksi, olemme muuttaneet.
Ymmärrän. Isänne ei voi enää asua täällä. Emme voi auttaa häntä.
Mitä tarkoitatte? - On parasta sanoa, miten asia on.
Isänne tila on heikentynyt ja hän tarvitsee lääkärinhoitoa.
Olette lähin omainen ja teidän on tultava hoitamaan paperit-
ja siirto sairaalaan.
Mitä tulee maksuun, herra Summer...
HÄN HALUAA MINUN LÄHTEVÄN
Jenny. Jenny!
Susan. Craig tässä.
Tiedän, ettet halua puhua nyt, ja että olen mielestäsi mäntti.
Olen nykyään liki kaikkien mielestä mäntti.
Alan uskoa sen itsekin.
Joka tapauksessa...
Sitä, mitä yritän sanoa, on melko vaikea selittää.
Sitä on vielä vaikeampi uskoa.
Mutta olet ainoa, joka ymmärtää minua.
Tai kestää minua.
Sinä yrität. Yrität aina, tulet aina yrittämään.
Tiedän, että olen sinulle rakas, kaikesta huolimatta.
Ja minä...
Sinäkin olet minulle rakas.
Olen tehnyt monia virheitä elämässäni.
Paljon huonoja valintoja, eikä kohtalo ole koskaan ollut puolellani.
Mutta...
Jennifer on ainoa, mitä minulla on.
Hän on kaikkeni.
Ja jotain merkillistä tapahtuu.
Merkillistä tapahtuu, ja jos sinä et voi ymmärtää sitä ja auttaa minua-
niin kukaan muukaan ei voi.
Jennifer on vaarassa nyt.
Mies on vienyt hänen paikkaan, jonne vain minä voin mennä.
Ja minä menen sinne.
Sillä minä menisin helvettiin Jennyn vuoksi. Minä teen sen.
Ehkä se hyvittää osan aiheuttamastani tuskasta.
Olet ainoa, johon minä luotan.
Olet ainoa hyvä ihminen, jonka tunnen.
Ja sinä olet ainoa-
jonka kanssa tiedän Jenniferin olevan turvassa.
Joten pyydän, anna minulle anteeksi...
Olet minulle rakas.
Craig.
Tule.
Olen täällä. Craig...
Isä!
Tule.
Tule lähemmäksi.
Isä!
Olen täällä.
Isä!
Ruoka on valmis, kulta.
Pane lelusi pois ja tule alas.
Hei, äiti.
Isä?
Craig, poikani.
Miksi teit näin meille?
Siihen asti, kun vedin viimeisen hengenvetoni-
siinä vankilassa, jonne lukitsit meidät-
isäsi tuijotti ovea-
toivoen, että sinä astuisit sisälle siitä.
Sitten minä kuolin.
Hän kuiskasi nimesi, ennen kuin hän jätti minut.
Me unohdimme itsemme sinun vuoksesi.
Toivon, että... Olisin voinut tehdä jotain.
Anteeksi. - Olet itsekäs ja kiittämätön.
Opportunisti.
Annoimme itsemme kuolla siinä rotankolossa sinun vuoksesi.
Ansaitsimmeko sen? Siskosi karattua kotoa.
Yksin! Me menetimme itsemme.
Me menetimme lapsemme.
Älkää sanoko niin! - Me menetimme toivomme.
Kuunnelkaa.
Antakaa minulle anteeksi kaikesta.
Pyydän, isä!
Anteeksi. Anna anteeksi, isä. Te kumpikin. Antakaa vain anteeksi.
Välinpitämättömyys myrkyttää sielun.
Aika turmelee kaiken.
Et voi auttaa meitä enää, Craig.
Et voi auttaa itseäsi.
Et voi auttaa Jenniferiä.
Hän on nyt meidän kanssamme.
Nyt hän on ruokaa... - Et pääse pakoon.
Ruokaa sokealle kuninkaalle.
Susan!
Lopeta. Lopeta!
Mitä sinä haluat minusta? Mitä haluat?
Totuus on säälimätön.
Mitä kauemmin se pidetään salassa, sitä vaikeampi sitä on hyväksyä.
Mutta sinulle on koittanut aika avata silmäsi, Craig.
Pyydän, kuuntele minua.
Ole kiltti ja anna anteeksi.
Haluan Jenniferin. Haluan tyttäreni.
Anna anteeksi. Kaikesta.
Kyyneleesi ovat hyödyttömät.
Se, joka pelkää kärsimystä, ei ole synnin arvoinen.
Sinä olet luonut kärsimyksen, joka ympäröi sinua.
Nyt on tullut maksun aika.
Minä pyydän. Pyydän!
Tiedän tehneeni väärin, mutta tarvitsen Jenniferiä.
Anna anteeksi. Me tarvitsemme sinua!
Et ymmärrä. Se on tietoinen valinta.
Pelkäätkö pimeää? Vai valoko ehkä sokaisee sinut?
Opi tuntemaan demonisi, Craig. Millaisia ne ovat?
Etsi totuuden päättymätöntä varjoa unissasi.
Ei sinun pidä minulta pyytää anteeksi.
Olen vain syyllisyytesi varjo.
Et halua nähdä, et halua katsoa.
Et halua avata silmiäsi.
Voin antaa sinulle anteeksi, mutta en antaa sinulle synninpäästöä.
Polvistu hänen tahdolleen.
Olet täällä, isä!
Voitko antaa Maggien takaisin? - Jennifer?
Anna takaisin tyttäreni, paskiainen!
Syntymästä kuolemaan ihminen ei tee muuta kuin tuomitsee.
Jokainen ihminen elää järkkymättömässä uskossa-
että vain heillä on oikeus tuomita.
Ja kuitenkin he inhoavat sitä, että heidät itsensä tuomitaan.
Se on inhottavuuden merkki.
Minä en ole sellainen. Minua ei voi alentaa tähän.
Vain minä tiedän totuuden.
Hän on syytön. Hän on parasta, mitä minulla on.
Hölmöt! Silmä, joka tuomitsee, ei hyväksy sen ainoan tuomitsemista-
jota se ei voi tuijottaa - itseään.
En tarkoittanut koskaan satuttaa ketään.
Autuaita ovat tietämättömät, Craig.
Mutta jotta onni olisi täydellinen, tietämättömyyden on oltava sokea.
Anteeksi.
Olet koko elämäsi ajan jahdannut itsekkäästi unelmaasi.
Tallonut ympärilläsi olleita, piilotellut ylevyytesi viitan alla.
Minä pyydän!
Katso minua, Craig. Ja katso itseäsi.
Polvistu eteeni, Craig.
Sinun on aika muuttaa perspektiiviäsi.
Rentoudu, Craig. Avaa silmäsi.
Ota vastaan demoni.
Katso sisällesi. Minä toistan:
Oletko mies vai pelkuri?
Olet pelkkä surkimus, Craig.
Nain pirun surkimuksen.
Säälittävä surkimus hevonpaskan ja toiveunien maailmassaan.
Oma syyni, koska en kuunnellut äitiäni.
Sinulla ei ole oikeutta kritisoida minua. Ymmärrätkö, Craig?
Herrajumala, Helen!
Emme ole enää lukiossa. Meillä on talo ja tytär.
Ei, ei, Craig!
Tiedätkö mitä? Sekoitat pääsi tuolla paskalla.
Pillerit, joita otat, sekoittavat pääsi.
Miksi luulet, että otan niitä?
Ne auttavat minua unohtamaan. Tämän paskaelämän kanssasi.
Unohtamaan, että annoin sinun kaltaisesi mäntin johtaa harhaan.
Tämä paska on parempaa kuin sinä.
Tiedätkö mitä?
En pyydä sinulta itseni takia, pelle.
Jos haluat tappaa itsesi, siitä vaan. Mutta ehkä sinun ensin pitäisi-
tehdä jotain, mitä tahansa.
Niin ettei tyttärellesi käy kuten sinulle.
Ettäs kehtaatkin! Elätän sinua ja kitisevää pentua.
Sait minut kauniilla sanoillasi. Osaat hurmata sanoilla.
Vika on siinä, ettei niiden takana ole mitään.
Hyvä on. "Pentu"?
Hänellä on nimi. Jennifer, tyttäremme!
Jätä hänet helvetillisen elämäsi ulkopuolelle.
Et luvannut minulle tällaista elämää. En halunnut tätä.
Mutta se loppuu pian. Siitä voit olla varma.
Olen jo puhunut asianajajani kanssa. Sinä päädyt kadulle.
Kyllä, kuulit oikein. Minä vien kaiken.
Talon ja tyttäresi- elämäsi rakkauden.
Olet sen velkaa minulle. Vien joka ikisen pennin.
Sinä hourit. - Joka ikisen pennin.
Ja sinä olet pilvessä kuin taivas. Et vie minulta mitään.
Yritäpä estää. Voin nähdä ilmeesi.
Kenen puoleen sitten käännyt surullisine koiranilmeinesi?
Siskosi? Vanhempiesi? Mitä heille muuten kuuluu, Craig?
Älä puhu perheestäni. Sanaakaan!
Surkimus. Surkimus.
Isänä, poikana, veljenä, rakastajana, miehenä.
Surkimus, Craig!
Tätä Jennifer joutuu kestämään.
Sillä tämä on todellinen minäsi.
Hyvä jumala!
Äiti? - Jenny!
Isä ei voinut pelastaa äitiä.
En voinut pelastaa äitiä. Äiti ei ole enää täällä.
Hyvä jumala, mitä olen tehnyt?
Elit loisena, raviten itseäsi muilla.
Näit vain itsesi. Kun tajusit, että oli liian myöhäistä-
etsit pelastusta tyttärestäsi.
Jennifer.
Anna minulle anteeksi. Minä pyydän.
Mutta epäonnistuit, Craig. Epä- onnistuit oman elämäsi luomisessa.
Epäonnistuit tyttäresi elämän pelastamisessa.
Pyydän, anna tyttäreni takaisin. Sano vain, mitä minun pitää tehdä.
Itsekkyytesi ja sokeutesi estivät sinua näkemästä-
että epäonnistuit pelastamaan ainoan syysi elää.
Ja hän saa maksaa hinnan siitä.
Mitä minä voin tehdä?
Et halunnut nähdä aiheuttamaasi kärsimystä.
Et halunnut ottaa vastuuta virheistäsi.
Hän joutuu maksamaan seuraamukset.
Sinä päätät, Craig.
Oletko valmis hyväksymään syylli- syytesi ja uhraamaan itsesi minulle-
vastineeksi tyttäresi hengestä?
Olet vihdoin nähnyt kaiken, minkä kieltäydyit hyväksymästä.
Silmäsi...
...sielusi kuuluvat minulle.
Hyväksy syyllisyytesi ja hyväksy se, kuka olet.
Astu kuningaskuntaani.
Ei.
En voi jättää Jenniferiä.
En suostu jättämään Jenniferiä yksin.
Tein tämän hänen vuokseen. Vain hänen.
En aio antaa kenenkään erottaa meitä.
En vanhempieni, perheeni.
En siskoni Susanin.
En Helenin.
Vaimoni Helenin. Vitun vaimoni Helenin!
Uhrasin kaiken Jennyn vuoksi.
Jottei hänen tarvitsisi kasvaa kaiken sen vihan keskellä. Kaiken vihan!
Tapoin Helenin Jenniferin vuoksi.
Tein sen.
Tiedätkö mitä? Tekisin sen uudelleen. Haluatko tietää, miksi?
En aio asettaa tytärtäni vaaralle alttiiksi.
Hän ei ole koskaan tarvinnut mitään!
Olet valinnut olla näkemättä.
Et voi tehdä mitään enempää hänen hyväkseen.
Jätä meidät rauhaan.
Jätä meidät rauhaan, kusipää!
Mennään, kulta.
Jennifer?
Craig? Craig!
Sinä et ole äitini.
Craig! Jennifer!
Avaa ovi! Craig! Craig!
Tämä on todellinen minäsi, Craig.
Tämän sinä olet niittänyt.
Ja Jennifer on rangaistuksesi.
Craig! Jenny!
Jenny! Craig! Jenny!
Anna anteeksi, kulta.
Isä tulee.
Craig? Craig?
Jenny?
Craig!
Tervetuloa kuningaskuntaani.